EkBass/fiwiki-20250220-pages-articles huggingface dataset:
Lambda (anonyymi funktio)

Lambda eli anonyymi funktio on tietojenkäsittelytieteessä funktio, jota ei ole sidottu muuttujaan tai muuhun tunnisteeseen. Muita nimityksiä sille ovat funktioliteraali, lambda-abstraktio ja lambdalauseke. Lambda saa nimensä Alonzo Churchin lambdakalkyylistä, matemaattisen logiikan mallista, jossa kaikki funktiot ovat anonyymejä. ==Anonyymit funktiot eri ohjelmointikielissä == === C++ === C++ tukee C++14-versiosta lähtien lambda-operaattoreita ilman konkreettisia tyyppejä `auto`-määrityksellä. auto lambda = [](auto x, auto y) {return x + y;}; === Haskell === Haskell käyttää tiivistä syntaksia anonyymeille funktioille: \x -> x * x map (\x -> x * x) [1, 2, 3, 4, 5] -- palauttaa [1, 4, 9, 16, 25] Seuraavat funktiomäärittelyt vastaavat toisiaan täysin: f x y = x + y f x = \y -> x + y f = \x y -> x + y === JavaScript === JavaScriptissä ((foo, bar) => "Ecmascript".replace(foo, bar))("Ecma", "Java") //"Javascript" [0,1,2,3,4].reduce((acc, cur) => acc + cur, 0); //10 === Lisp === Lispissä (lambda (arg) (* arg arg)) ((lambda (x y) (* x y)) 5 10) ;50 === Python === Pythonissa anonyymia funktiota voi käyttää esimerkiksi listan manipulointiin seuraavasti: lista = [1, 2, 3, 4, 5] potenssit = list(map(lambda x: x * x, lista)) #[1, 4, 9, 16, 25] === Ruby === Ruby 1.9-versioista eteenpäin lambdoja voi luoda kahdella tavalla. joku_lambda = lambda { |x| x**x } #1.8 lähtien toinen_lambda = -> (y){ y+y*y } #'->' kreikan λ-kirjaimesta (lambda) ei_lambda = proc { || ... } #vanhentunut == Lähteet == Luokka:Funktionaalinen ohjelmointi
Raimo Henriksson

Raimo Henriksson (9. maaliskuuta 1938 Helsinki – 10. lokakuuta 2021 Vantaahttps://www.hs.fi/muistot/art-2000008394297.html) oli suomalainen kapellimestari ja säveltäjä.Pekka Laineen Ihmemaa, Ylen Radio Suomi 7.11.2021, https://areena.yle.fi/audio/1-3201240 Henriksson sai kultaisen Emma-palkinnon vuonna 2002.http://www.emmagaala.fi/fi/arkistovuosi/2002 Vuodesta 2000 alkaen Henriksson toimi usean vuoden ajan Kiuruveden Vihreät Niityt -iskelmätapahtuman Toivo Kärki -laulukilpailun tuomariston puheenjohtajana. Henriksson on haudattu Helsingin pitäjän kirkon hautausmaalle. == Ura == * 1963–1971, radiotoimittajana YLEssä ja Radion Tanssiorkesterin kapellimestarina. * 1971–1980, levytyspäällikkönä EMIllä ja Finnlevyssä. * 1980–2003, musiikkikustantajana Fazerilla ja Warner/Chappell Music Finland Oy:ssä. http://www.vakkamedia.fi/040703c.htm == Lähteet == ==Aiheesta muualla== * * http://www.discogs.com/artist/Raimo+Henriksson Luokka:Suomalaiset säveltäjät Luokka:Suomalaiset kapellimestarit Luokka:Emma- palkinnon saajat Luokka:Vuonna 1938 syntyneet Luokka:Vuonna 2021 kuolleet
Rauta(III)hydroksidi

Rauta(III)hydroksidi eli ferrihydroksidi (Fe(OH)3) on epäorgaaninen raudan yhdiste, jonka kaava esitetään usein vesipitoisen rauta(III)oksidin muodossa (Fe2O3·n H2O). Tässä n on tyypillisimmin 1, 2 tai 3. Yhdistettä käytetään väriaineena ja adsorbenttina. ==Ominaisuudet== Huoneenlämpötilassa rauta(III)hydroksidi on punaruskeata kiinteää ainetta, joka kuumennettaessa muuttuu rauta(III)oksidiksi. Yhdiste ei liukene veteen eikä alkoholeihin. Rauta(III)hydroksidin happo-emäsluonne on vallitsevasti emäksinen, mutta sillä on myös amfoteerisia ominaisuuksia ja se liukenee väkeviin emäksisiin liuoksiin muodostaen feraatteja. ==Valmistus== Rauta(III)hydroksidia voidaan valmistaa saostamalla sitä rauta(III)-ioneja sisältävästä liuoksesta ammoniakin tai alkalimetallihydroksidin esimerkiksi natriumhydroksidin avulla. Saostunut tuote on usein amorfista. :Fe3+(aq) + 3 NaOH(aq) → Fe(OH)3(s) + 3 Na+(aq) Rauta(III)hydroksidia saadaan myös hydrolysoimalla rauta(III)alkoksideja. Myös rauta(II)hydroksidi hapettuu herkäksi rauta(III)hydroksidiksi. ==Käyttö== Rauta(III)hydroksidia käytetään adsorboivana aineena kaasujen puhdistuksessa, abrasiiveissa sekä keltaisissa ja punaisissa väriaineissa. ==Lähteet== Luokka:Hydroksidit Luokka:Rautayhdisteet
Pirhonen

Pirhonen on seuraavien suomalaisten henkilöiden sukunimi: * Heli Pirhonen (s. 1974), Miss Suomi 1995 * Hessu Pirhonen (s. 1963), näyttelijä, muusikko ja toimittaja * Jouko Pirhonen (1915–1996), vara-amiraali, merivoimien komentaja ja Mannerheim-ristin ritari * Lauri Pirhonen (s. 1984), jalkapallomaalivahti * Leanaliisa Pirhonen-Kornhauser (s. 1962), pianisti, säveltäjä, sanoittaja ja stand up -koomikko * Marko Pirhonen (s. 1966), koripalloilija * Mikko Pirhonen (1873–1904), näytelmäkirjailija * Pentti Pirhonen (1928–1994), toimittaja ja kirjailija * Petter Pirhonen (1904–1984), opettaja, rehtori ja museonhoitaja, maanviljelysneuvos * Reino Pirhonen (1920–2009), maanviljelijä ja järjestövaikuttaja, kunnallis- ja maanviljelysneuvos * Seppo Pirhonen (s. 1941), iskelmälaulaja * Tiina Pirhonen (s. 1960), näyttelijä * Valdemar Pirhonen (1887–1963), jääkäriluutnantti * Valter Pirhonen (1897–1966), kirjailija. == Katso myös == * Pohjolan-Pirhonen
East India Company

East India Company on Nitro Gamesin kehittämä ja Paradox Interactiven julkaisema strategiapeli. Peli on julkaistu 20. maaliskuuta 2009 Windowsille.Pelin verkkosivu == Pelaaminen == Pelissä rakennetaan tunnettua kauppakomppaniaa talouden ja sodan keinoilla. Pelissä on reaaliaikaiset meritaistelut. == Vastaanotto == Peli on saanut 7.7/10 pistettä IGN:n arvostelussa. Peli sai kehuja suoraviivaisesta kaupankäynnistä ja esitystapa tekee imperiumin hallinnasta helppoa. Pelissä ei kuitenkaan ole tuntumaa ympäröivään maailmaan taselaskelmien ulkopuolella. Taktiset taistelut ovat nautittavia, mutta liian suoraviivaistettuja. == Vaatimukset == * Suoritin: Intel Pentium IV 1.6 Ghz tai vastaava * Muistimäärä: 1Gt RAM * Tallennustila: 6Gt vapaata tilaa * Äänilaite: DirectX 9.0 -yhteensopiva * Grafiikkasuoritin: tuki Pixel Shader 2.0:lle * Näyttömuistimäärä: 128 Mt * Käyttöjärjestelmä: Microsoft Windows XP == Lähteet == == Aiheesta muualla == * Luokka:Vuoden 2009 videopelit Luokka:Reaaliaikaiset strategiapelit Luokka:Suomessa kehitetyt videopelit Luokka:Windows-pelit
Olli Heikkilä

Olli Markus Heikkilä (s. 20. marraskuuta 1942 KuusankoskiKeijo Virtamo (toim.): Otavan musiikkitieto (2. painos), s. 135. Helsinki: Otava, 1997.) on suomalainen tuottaja, orkesterinjohtaja ja sovittaja. Hän on koulutukseltaan musiikinopettaja. Heikkilä toimi levy-yhtiö Scandian sovittajana ja levytyskapellimestarina vuosina 1970–1980 ja tuotantopäällikkönä vuosina 1975–1980, sekä Musiikki-Fazerin palveluksessa samoissa tehtävissä vuosina 1980–1988. Vuodesta 1989 hän on toiminut omistamansa musiikkikustantamon Kokonuotti Oy:n toimitusjohtajana. Hän on sovittanut monien kevyen musiikin artistien kappaleita, muun muassa Katri Helenan, Kirkan ja Tapani Kansan levytyksiä. Hän on kuulunut Suuren toivelaulukirjan toimituskuntaan. Hänelle myönnettiin valtion ylimääräinen taiteilijaeläke vuonna 2007. ==Diskografia== * Sisu-à-go-go (1974) == Lähteet == == Aiheesta muualla == * Luokka:Suomalaiset sovittajat Luokka:Orkesterinjohtajat Luokka:Suomalaiset musiikkituottajat Luokka:Vuonna 1942 syntyneet Luokka:Elävät henkilöt
Berman

Berman on muun muassa seuraavien henkilöiden sukunimi: * Adolf Berman (1906–1978), puolalais-israelilainen poliitikko, sosialisti ja sionisti * Barbara Berman, Barbara Barrie (s. 1931), yhdysvaltalainen näyttelijä ja kirjailija * Bart Berman (s. 1938), alankomaalais-israelilainen pianisti ja säveltäjä * Boris Berman (s. 1948), venäläinen pianisti ja musiikkipedagogi * Jakub Berman (1901–1984), puolalainen kommunistipoliitikko * Janina Berman (s. 1945), suomalainen näyttelijä * Karel Berman (1919–1995), tšekkiläinen säveltäjä ja oopperalaulaja * Lazar Berman (1930–2005), venäläinen pianisti * Lyle Berman (s. 1941), yhdysvaltalainen liikemies ja pokerinpelaaja * Natalio Berman (1908–1957), chileläinen poliitikko, sosialisti ja sionisti * Pandro S. Berman (1905–1996), yhdysvaltalainen elokuvatuottaja ja -leikkaaja * Pavel Berman (s. 1970), venäläinen viulisti ja kapellimestari * Thijs Berman (s. 1957), alankomaalainen poliitikko.
Bookwell

Bookwell Oy oli vuonna 1860 perustettu Porvoossa ja myöhemmin myös Juvalla toiminut kirjapaino, joka aiemmin toimi nimellä WSOY:n kirjapaino. Se markkinoi ja tuotti kirjojen painopalveluita sekä kotimaahan että ulkomaille muun muassa Skandinaviaan ja Venäjälle. Vuonna 2010 Bookwell painoi yli 16 miljoonaa kirjaa ja sen palveluksessa oli 270 työntekijää. Bookwellillä oli digipaino Jyväskylässä, sitomo Porvoossa ja yksivärilinja Juvalla. Joulukuun 2009 alussa Bookwell yhdistyi myös vanhat perinteet omaavan Gummerus Kirjapainon kanssa. Kariston kirjapainon Bookwell osti marraskuussa 2012 ja tiedotti joulukuussa kirjapainon lopettamisesta kevään 2013 jälkeenMika Wallenius, Kariston kirjapaino lopetetaan Hämeenlinnassa, Yle.fi, uutiset, viitattu 20.12.2012. Marraskuussa 2015 Spektri Production osti Bookwellin koko osakekannan, mukaan lukien Sanoman enemmistöomistuksen sekä vähemmistöosuudet Gummerukselta ja Karistolta.Bookwell Saarijärven Offsetin omistajille, Print&Media;, viitattu 6.11.2015 Yhtiö lopetti toimintansa vuoden 2021 alussa yhtiön kutistuttua omistajanvaihdoksen myötä asteittain ja toiminnan kuihduttua.Kirjapainoteollisuus kuoli Porvoosta – Tarmolassa on tyhjillään 15 000 neliötä kirjapainoiksi rakennettua tilaa, Uusimaa, viitattu 18.4.2024 ==Historia== Ensimmäinen painotyö vuonna 1860 oli kortti, jossa Leopold Söderström kertoi poikansa Wernerin, pienen kirjanpainajan, syntyneen. Aluksi kirjapainon tuotannosta tärkeän osan muodostivat muun muassa Runebergin ja Topeliuksen kirjat. Painon perustamisen aikoihin painettiin kirjojen lisäksi myös Suomen kolmanneksi vanhinta sanomalehteä Borgåbladetia. ==Lähteet== == Aiheesta muualla == *www.bookwell.fi (Archive.org) Luokka:Entiset suomalaiset kirjapainot
Jani Nivala

Jani Nivala on suomalainen radiotoimittaja ja -juontaja. Hän juontaa Yle Helsingin (Radio Suomi) iltapäivää arkisin klo 14–18. Hän on aiemmin juontanut Radio Novan yölinjaa, Radio Aallon keskipäivää ja Tamperelaisen Radio 957:n aamulähetyksiä. Nivala on aikaisemmin työskennellyt The Voicen Heräämön aamujuontajana sekä YleX:llä, Iskelmä-radiossa, Radio Helsingissä, Radio Suomipopilla ja Radio Aallolla. Hänet tunnetaan myös yhtenä tunnollisimmista vuoden 2010 Movember-kampanjan osallistujista. Nivala on työskennellyt radiotuottajana YleX:llä. == Lähteet == Luokka:Suomalaiset radiotoimittajat Luokka:Syntymävuosi puuttuu Luokka:Elävät henkilöt Luokka:Ylen toimittajat
Republikflucht

Republikflucht ("pako tasavallasta") oli nimitys ilmiölle, jossa DDR:n kansalaiset loikkasivat länteen elääkseen Länsi-Saksassa tai missä tahansa muussa Varsovan liiton ulkopuolisessa länsimaassa. Termiä käytettiin erityisesti Itä-Saksasta Berliinin kautta 1948−1961 paenneista ihmismassoista sekä myös Berliinin muurin yli tai ohi yrittäneistä. DDR:n rikoslain 213. pykälä säädettiin 12. tammikuuta 1968. Pykälässä kriminalisoitiin tasavallasta pakeneminen. Pykälää, oikealta nimeltään Ungesetzlicher Grenzübertritt (suom. laiton rajanylitys), kutsuttiin sekä Itä- että Länsi-Saksassa kansankielellä Republikflucht-pykäläksi. Lain mukaan Republikfluchtiin syyllistyvä voitiin tuomita jopa kahden vuoden vankeusrangaistukseen. Pykälää muutettiin sittemmin vuonna 1979, ja se kumottiin lailla vuonna 1990. == Republikflucht kulttuurissa == Ilkka Remeksen vaihtoehtotodellisuuteen sijoittuvassa romaanissa Pääkallokehrääjä Suomen Demokraattisessa Tasavallassa säädettiin helmikuussa 1958 Laki tasavallastapaosta, jonka mukaan rankaistiin Tornionjoen yli Ruotsiin paenneita lähtijöitä ja heidän perheitään. ==Lähteet== == Aiheesta muualla == Luokka:Poliittiset käsitteet Luokka:Saksan demokraattisen tasavallan politiikka Luokka:Saksankieliset sanat ja sanonnat
HMS Chanticleer (U05)

HMS Chanticleer (viirinumero U05) oli Britannian kuninkaallisen laivaston parannellun Black Swan -luokan sluuppi, joka palveli toisessa maailmansodassa. == Valmistus == Alus tilattiin 9. tammikuuta 1941 osana vuoden 1940 täydennysohjelmaa William Denny and Brothersilta Dumbartonista, missä köli laskettiin 13. kesäkuuta. Alus laskettiin vesille 24. syyskuuta 1942 kumminaan Lady Denny ja valmistui 9. maaliskuuta 1943, jolloin sille oli asennettu Hedgehog-sukellusveneentorjuntaheitin sekä tulenjohtotutka.Naval-history.net - HMS Chanticleer == Palvelus == Alus siirrettiin tilaajan vastaanottotesteihin. Alus siirtyi huhtikuussa koeajojen ja varustamisen päätyttyä koulutettavaksi Tobermoryyn. Se liittyi toukokuussa Greenockiin sijoitettuun 7. saattajaryhmään suojaamaan Atlantin saattueita. Alus suojasi hinattavana olleen Maltalle siirrettävän kelluvantelakan Obanista Gibraltarille. Alus suojasi 28. kesäkuuta saattuetta KMF18, josta se erkani 7. heinäkuuta aloittaen matkansa Bônen niemimaalle. Alus liittyi 9. heinäkuuta saattueeseen KMF19 suojaten sen matkan Sisilian sillanpäähän. Alus erkani saattueesta seuraavana päivänä sillanpäähän saavuttuaan liittyen itäiseen tukiosastoon. Alus palasi elokuussa operaatiosta vapauduttuaan Atlantin saattueiden suojaksi. Se suojasi 1. syyskuuta saattuetta MKF22 Gibraltarilta kotimaahan ryhmänsä mukana. Alus määrättiin huollettavaksi telakalle Clydeen, mistä palattuaan se palasi saattajaryhmäänsä. Alus lähti 2. marraskuuta Freetownista ryhmänsä mukana suojaten saattuetta SL139 Liverpooliin. Alus oli jäi saattueeseen 16. marraskuuta Gibraltarilta saapuneen saattueen MKS130 liityttyä osastoon. Chanticleeriin osui 18. marraskuuta Azoreihin kuuluvasta San Miguelin saaresta itälounaaseen Saksan laivaston sukellusveneen U-515:n laukaisema akustisesti maaliinhakeutuva T5 GNAT -torpedo (). Osuma tuhosi aluksen perän 28 miehistönjäsenen saadessa surmansa. Se jouduttiin hinaamaan uppoamisen estämiseksi Ponta Delgadoon Azoreille, missä alukselta poistettiin 22. marraskuuta sotamateriaali ja se poistettiin palveluksesta. Pelastusalus Salveda hinasi joulukuussa aluksen hylyn Hortaan Azoreilla, jossa sitä käytettiin tukikohta-aluksena nimettynä Hesperidekseksi. Alus nimettiin 31. joulukuuta uudelleen HMS Lusitania II:ksi, vaikka se jatkoi palvelustaan tukikohta-aluksena Euroopan sotatoimien päättymiseen saakka. Alus poistettiin palveluksesta ja hylky myytiin 1946 romutettavaksi Lissabonissa. ==Lähteet== * * === Viitteet === Luokka:Black Swan -luokan sluupit Luokka:Dennyn valmistamat alukset Luokka:Yhdistyneen kuningaskunnan toisen maailmansodan sluupit
Richard M. Bissell, Jr.

Richard M. Bissell, Jr. (18. syyskuuta 1910 – 7. helmikuuta 1994) oli yhdysvaltalainen CIA:n työntekijä, joka tunnetaan parhaiten roolistaan Sikojenlahden maihinnousussa. Bissell oli Sikojenlahden maihinnousun aikaan töissä CIA:ssa ja hän johti maihinnousuoperaatiota. Pian operaation mentyä pieleen Bissell jätti eroanomuksensa, joka hyväksyttiin 10 kuukautta maihinnousuyrityksen jälkeen. Presidentti John F. Kennedy oli ennen maihinnousuoperaatiota aikonut tehdä Bissellistä CIA:n seuraavan johtajan, mutta operaation epäonnistumisen vuoksi Bisselliä ei lopulta valittu virkaan. Sikojenlahden maihinnousun lisäksi Bissell osallistui CIA:ssa muun muassa U-2 ja SR-71 sotilaskoneiden sekä Corona-vakoilusatelliitin suunnitteluun. == Lähteet == Luokka:Yhdysvaltalaiset vakoojat Luokka:Vuonna 1910 syntyneet Luokka:Vuonna 1994 kuolleet
James Jesus Angleton

James Jesus Angleton (9. joulukuuta 1917 – 11. toukokuuta 1987) oli yhdysvaltalainen pitkäaikainen CIA:n vastavakoilun johtaja. Hänen virallinen nimikkeensä oli vastavakoilun operatiivinen apulaisjohtaja (, ADDOCI). Angleton oli taustaltaan runoilija ja kirjallisuustieteilijä. Hänen aikanaan CIA rahoitti kirjallisuuslehtiä. ==Lähteet== Luokka:Yhdysvaltalaiset vakoojat Luokka:Amerikanmeksikolaiset Luokka:Vuonna 1917 syntyneet Luokka:Vuonna 1987 kuolleet
Tanezrouft

Tanezrouft hyvin kuiva aavikkoalue Saharassa Etelä-Algerian, Nigerin ja Pohjois-Malin alueella Ahaggarvuorista länteen. Tanezrouftin pinta-ala on noin 320 000 neliökilometriä. Aavikkoalue tunnetaan "Janon maana". Se on reg, sorainen aavikko, jollaiset ovat elämälle hyvin vihamielisiä paikkoja.Swift 1982, s. 152 Kuolleella, luoksepääsemättömällä, soraisella alueella ei ole vettä, eikä laajalla alueella selviä maamerkkejä.Reg, Mentalworks.ns (Archive.org 27.1.2021) Alueen muutamat asukkaat ovat tuaregeja. Alueella on muun muassa matalia vuoria, kuivuneen joen kanjoniseinämiä ja hiekkadyynejä. Tanezrouft nousee kohti itäisiä Ahaggarvuoria. Tanezrouftissa on kaksi pientä hiekka-aavikkoa, Erg Mehedjibat ja Erg Tassegefit.Plate E-7 Tanezrouft Basin Geoinfo.amu.edu.pl Alueella on voimakas tuulieroosio, sillä siellä on vain vähän kasveja. Vettä on yli sadan metrin syvyydessä maanpinnan alla. Tanezrouftin halki kulkee moottoritie Gaosta Béchariin. == Lähteet == * === Viitteet === Luokka:Sahara
Kastsjukovitšy

Kastsjukovitšy () eli Kostjukovitši () on pienehkö kaupunki ja samanniminen piiri Valko-Venäjän Mahiljoun maakunnan itäosissa Venäjän rajalla. Vuoden 2009 lopun väestönlaskennan perusteella Kastsjukovitšyn kaupungissa asui 15 993 ja koko piirissä 26 410 ihmistä. == Maantiedettä ja liikenneyhteyksiä == Kastsjukovitšyn piiri rajoittuu idässä Mahiljoun alueen Krasnapollen, pohjoisessa Klimavitšyn ja idässä H’otsimskin hallintopiiriin. Etelässä piirin raja toimii valtakunnan rajana Valko-Venäjän ja Venäjän Brjanskin alueen välillä. Itäisen Valko-Venäjän rautateiden risteyskaupunki Oršasta johtaa junanrata Horki-Krytšau-Klimavitšy-Kastsjukovitšy-Venäjän Brjanskin alueen Unetšaan. Kastsjukovitšyn rautatieasema sijaitsee keskustan koillispuolella ja kantaa nimeä Kommunaru (). Maanteitse (kantatietä P122) maakunnan pääkaupunki Mahiljouhun on 145 kilometriä. == Tšernobylin seurauksia == Kastsjukovitšyn piirin ihmiset, maatalous ja elämä ovat kärsineet merkittävästi vuoden 1986 Tšernobylin ydinvoimalakatastrofin vaikutuksista. Onnettomuuden seurauksena 78 piirin 183 kylästä (joissa asui yhteensä yli 11 000 asukasta) ja noin 40 % maatalousmaista saastui radioaktiivisten aineiden johdosta. 40 kylän asukkaat asutettiin toisaalle ja 300 km² viljelymaata poistettiin maatalouskäytöstä. Vuoden 1996 yhteenvetokartan mukaan kaukokulkeuman tuomat cesium-137 -pitoisuudet olivat erityisen suuret Kastsjukovitšyn piirin länsiosissa ja olivat yhä paikoin 555–1 480 kBq/m² (tiukan eli pysyvän radioaktiivisuusvalvonnan alue) tai ylikin (evakuoidut/suljetut alueet). Piirin itäisimmissä osissa pitoisuudet olivat kuitenkin selvästi matalampia. == Lähteet == == Aiheesta muualla == * Lyhyt kuvaus kaupungista (BYcity.org) * Kastsjukovitšyn kaupunkikartta (BYcity.org) * WikiMapia karttalinkki Kastsjukovitšyn kaupungista ympäristöineen, kohteiden selitykset pääosin tai * Neuvostoliiton aikaista topografiakarttaa 1:100 000 ja 1:200 000 alueesta * Kastsjukovitšyn piirin perustietoja ja kartta (emaps-online.com) * Kastsjukovitšyyn keskittyvä kaupunkiportaali (kostforum.na.by) * Tietoa piirin palveluista ja kuvia rakennuksista (region.mogilev.by) * Valko-Venäjän juna- aikatauluja Luokka:Mahiljoun alueen kaupungit
Bror Sjöberg

Bror Albert Sjöberg () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana Valkoisen armeijan jääkärijoukoissa.Suomen jääkärien elämäkerrasto 1938.Suomen jääkärien elämäkerrasto 1975. ==Perhe ja opinnot== Sjöbergin vanhemmat olivat liikemies Bror Wilhelm Sjöberg ja Alexandra Matilda Alhstrand. Hänet vihittiin avioliittoon vuonna 1923 Rauha Sigrid Johanssonin kanssa. Hän kävi kuusi luokkaa Viipurin ruotsalaista klassillista lyseota. ==Jääkärikausi== Sjöberg työskenteli konttoristina ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 30. syyskuuta 1915, josta hänet siirrettiin myöhemmin pataljoonan vartio-osastoon. Hän otti osaa taisteluihin ensimmäisessä maailmansodassa Saksan itärintamalla Misse- joella, Riianlahdella ja Aa-joella. ==Suomen sisällissota== Sjöberg saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan aluksi 15. jääkäripataljoonaan, josta hänet siirrettiin maaliskuussa joukkueenjohtajaksi 5. Jääkärirykmentin 14. jääkäripataljoonan 4. komppaniaan. Hänet määrättiin 23. huhtikuuta 1918 alkaen pataljoonan adjutantiksi. Hän osallistui sisällissodan taisteluihin Karjalankannaksella. ==Sisällissodan jälkeinen aika== Sjöberg palveli sisällissodan jälkeen adjutanttina 5. Jääkärirykmentin 2. Jääkäripataljoonassa, josta hänet komennettiin 2. heinäkuuta 1918 alkaen Helsinkiin opettajaksi tiedonantoaliupseerikursseille. Jääkärirykmentistä hänet siirrettiin 18. elokuuta 1918 alkaen joukkueenjohtajaksi 2. Divisioonan tiedonantovälineosastoon ja 2. helmikuuta 1921 alkaen nuoremmaksi upseeriksi Kenttälennätinpataljoonaan. Sjöberg erosi armeijasta 20. kesäkuuta 1921 ja siirtyi Suojeluskuntajärjestön palvelukseen 15. marraskuuta 1921 alkaen. Hänet sijoitettiin suojeluskunnissa päälliköksi Turun suojeluskuntapiirin Paimion alueelle. Suojeluskunnista hän erosi 1. heinäkuuta 1922 ja työskenteli sen jälkeen kauppamatkustajana. Hänet on haudattu Helsinkiin. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1895 syntyneet Luokka:Vuonna 1927 kuolleet
Adelmo Bulgarelli

Adelmo Bulgarelli (23. maaliskuuta 1932 Carpi, Modena – 20. heinäkuuta 1984) oli italialainen painija. Hän osallistui vuoden 1956 kesäolympialaisiin Melbournessa ja sai yli 87-kiloisten sarjan kreikkalais-roomalaisessa painissa pronssia. Hän kilpaili olympialaisissa myös vuonna 1960 Roomassa ja 1964 Tokiossa, mutta ei enää päässyt mitaleille.Adelmo Bulgarelli Biography and Olympic Results | Olympics at Sports-Reference.com == Lähteet == Luokka:Italialaiset kreikkalais-roomalaisen tyylin painijat Luokka:Italialaiset olympiamitalistit Luokka:Vuonna 1932 syntyneet Luokka:Vuonna 1984 kuolleet
Ueckermünde

Ueckermünde on kaupunki Mecklenburg-Etu-Pommerin osavaltiossa Koillis- Saksassa. Kaupunki kuuluu Uecker-Randowin piirikuntaan ja sijaitsee Itämereen kuuluvan Oderinhaffin rannalla, noin 15 kilometriä Saksan ja Puolan välisestä rajasta länteen. Kaupungin asukasluku oli vuonna 2009 yhteensä 10 127\. Ueckermünde on saanut nimensä Oderinhaffiin laskevan Uecker-joen mukaan. == Ystävyyskaupungit == * Nowe Warpno, Puola * Pattensen, Saksa * Sande, Saksa == Lähteet == == Aiheesta muualla == * Kaupungin verkkosivut Luokka:Saksan kaupungit Luokka:Mecklenburg-Etu-Pommerin kunnat
Korean sodan loikkarit

Korean sodan loikkarit olivat joukko YK-sotilaita ja sotavankeja, jotka loikkasivat Korean sodassa, kieltäytyivät kotiutumasta ja valitsivat asuinmaakseen Kiinan. Loikkareita oli 22, joista 21 Yhdysvalloista ja yksi Isosta-Britanniasta. Suurin osa palasi myöhemmin kotimaihinsa, mutta muutamat jäivät Kiinaan tai muuttivat kolmansiin maihin. == Taustaa== Vankien kotiuttaminen oli suurin kompastuskivi pitkäkestoisissa tulitaukoneuvotteluissa YK:n joukkojen sekä Kiinan ja Pohjois-Korean välillä. Sotaakäyvät ryhmittymät lopulta sopivat sairaiden ja haavoittuneiden vankien vaihdosta (Operation Little Switch), joka toteutettiin huhti- ja toukokuussa 1953. Heinäkuussa kaksi puolta sopivat, että ketään sotavankia, joka toivoi ettei häntä kotiutettaisi, ei pakotettaisi. Tämä oli ollut neuvotteluissa ongelmakohta, sillä kiinalaiset ja pohjoiskorealaiset halusivat kaikkien sotavankien palaavan kotimaihinsa. Sotavangeille, jotka eivät halunneet palata kotimaahansa, annettaisiin 90 päivää uudelleenharkintaan puolueettomalla alueella ennen kuin heidän annettiin jäädä vihollisen alueelle. Luokka:Korean sota
Melita Tång

Melita Tång (12. toukokuuta 1903 Moskova – 1. elokuuta 1944 HelsinkiSuomen kirjailijat 1917–1944, SKS, 1981 sivu 470) oli suomenruotsalainen kirjailija. Teoksen Mörk punkt pohjalta on Jorma Nortimo ohjannut elokuvan Perheen musta lammas (1941). Tångin isä oli entisöijä Otto Emil Tång, äiti oli Fanny Emilia Ginman. ==Teokset== *Lita & C:o, Söderström, 1930 (nuortenromaani) *Lilla fröken Flirt, Söderström, 1931 (nuortenromaani) *Aprilskämt, Söderström, 1932 (nuortenromaani) *Mörk punkt, Söderström, 1934 (nuortenromaani) *Madame Wanda, Söderström, 1936 (romaani) *Och så kommer där en herre: en nästan sann berättelse ur livet och verkligheten, Söderström, 1937 (romaani) *Odygdspåsar, Söderström, 1944 (nuortenromaani) ==Lähteet== Luokka:Suomenruotsalaiset kirjailijat Luokka:Vuonna 1903 syntyneet Luokka:Vuonna 1944 kuolleet
Finn Feiring

Finn Feiring () oli suomalainen kauppaneuvos ja toimitusjohtaja. Hänen isänsä oli norjalainen eversti Edmund Feiring ja äitinsä Helga de Seue. Norjassa varttunut Feiring muutti Suomeen ja valmistui ylioppilaaksi Viipurin ruotsalaisesta lyseosta ja opiskeli Helsingin yliopistossa lakia. Hän toimi ensin rautatievirkamiehenä ja vuodesta 1900 Yhdistyneiden Villatehtaiden konttoripäällikkönä. Yhtiön toimitusjohtajana ja hallituksen puheenjohtaja hän työskenteli 1918–1948. Lisäksi hän toimi Suomen Teollisuusliiton hallituksen puheenjohtajana 1926–1931, puolustusministeriön hankinta-asioiden neuvottelukunnan puheenjohtajana ja vuosina 1940–1947 Svenska Finlands Skytteförbundin (Suomen ruotsalainen Ampujainliitto) puheenjohtajana. Hän istui myös Teollisuudenharioittajain Keskinäisen Tapaturmavakuutusyhtiön ja Svenska Handelshögskolanin hallintoneuvostoissa ja Säteri Oy:n hallituksessa. Hän asui perheineen Kauniaisten huvilassaan (”Villa Feiring”) vuodesta 1910 ja toimi Kauniaisissa ensin yhdyskuntavaltuuston jäsenenä 1916–1920 ja sittemmin kauppalanvaltuustossa 1920–1948, jossa toimi puheenjohtajana 1922–1948. Feiring oli myös Kauniaisten suojeluskunnan päällikkö. Feiring sai Suomen Valkoisen Ruusun I luokan ritarimerkin. Hänet nimitettiin Suomen itsenäisyyden ajan 48:nneksi kauppaneuvokseksi 31. lokakuuta 1930. == Lähteet == == Aiheesta muualla == * Luokka:Suomalaiset elinkeinoelämän vaikuttajat Luokka:Kauppaneuvokset Luokka:Suomalaiset yritysjohtajat Luokka:Kauniaisten kaupunginvaltuutetut Luokka:Vuonna 1871 syntyneet Luokka:Vuonna 1953 kuolleet
Kenny Monday

Kenneth Dale "Kenny" Monday (s. 25. marraskuuta 1961 Tulsa, Oklahoma) on entinen yhdysvaltalainen painija. Hän voitti vuoden 1988 kesäolympialaisissa Soulissa kultamitalin 74 kg -sarjan vapaapainissa. Hän kilpaili samassa sarjassa myös kaksissa seuraavissa kesäolympialaisissa; vuonna 1992 hän sai Barcelonassa hopeaa, mutta vuonna 1996 hän jäi Atlantassa kuudennelle sijalle.Kenny Monday Biography and Olympic Results Monday sai lisäksi kaksi mitalia painin maailmanmestaruuskilpailuissa ja yhden Pan-Amerikan kisoissa. Monday opiskeli Oklahoma State Universityssa. Hänet otettiin National Wrestling Hall of Fameen vuonna 2001.The National Wrestling Hall of Fame & Museum: Kenny Monday == Lähteet == Luokka:Yhdysvaltalaiset vapaapainijat Luokka:Yhdysvaltalaiset olympiavoittajat Luokka:Yhdysvaltalaiset olympiamitalistit Luokka:Vuonna 1961 syntyneet Luokka:Elävät henkilöt
Angel of Babylon

Angel of Babylon on Avantasia -musiikkiprojektin studioalbumi, joka julkaistiin 3. huhtikuuta 2010. == Kappaleet == # # # # # # # # # # # # == Kokoonpano == * Tobias Sammet – laulu, bassokitara, kosketinsoitin * Sascha Paeth – kitarat, kosketinsoitin * Eric Singer – rummut * Miro – kosketinsoitin == Arvostelut == * Angry Metal Guy: Angry Metal Guy review * Imperiumi.net: Imperiumi.net: Levyarvio == Lähteet == == Aiheesta muualla == * * Angel of Babylon discogs.com -sivustolla Luokka:Vuoden 2010 albumit Luokka:Avantasian albumit
Artur Mas

Artur Mas i Gavarró (s. 31. tammikuuta 1956 Barcelona, EspanjaExpatica.com ) on espanjalainen poliitikko. Mas oli Katalonian itsehallintoalueen aluejohtaja vuosina 2010–2016. Hän oli Convergència-puolueen puoluesihteeri vuodesta 2001 lähtien ja sen puheenjohtaja vuodesta 2012. Puolue hajotettiin 2016 ja sen tilalle perustettiin demokraattinen puolue, jota Mas johtaa. ==Lähteet== Luokka:Katalonian aluejohtajat Luokka:Espanjalaiset poliitikot Luokka:Espanjan puolueiden puheenjohtajat Luokka:Vuonna 1956 syntyneet Luokka:Elävät henkilöt
Lee Cormie

Lee Cormie (s. 8. helmikuuta 1992 Melbourne, Australia) on australialainen näyttelijä. Hän on näytellyt muun muassa December Boys -elokuvassa, jossa hänen roolihahmonsa nimi oli Misty. == Aiheesta muualla == * Luokka:Australialaiset näyttelijät Luokka:Vuonna 1992 syntyneet Luokka:Elävät henkilöt
Elämän kartoitus I – 1950–1970

Elämän kartoitus I – 1950–1970 on suomalaismuusikko Moog Konttisen omaelämäkerran ensimmäinen osa, joka kertoo Konttisen nuoruusvuosista 1950-1970-luvuilta. Kirja julkaistiin Konttisen 60-vuotisjuhlakonsertin yhteydessä Tampereella 9. joulukuuta 2010. Omaelämäkerran toinen osa Elämän kartoitus II – 1970–1976 ilmestyi vuonna 2013. == Lähteet == * Turun Sarjakuvakauppa Luokka:Suomalaiset elämäkerrat ja muistelmat Luokka:Vuoden 2010 kirjat
Krasner

Krasner on muun muassa seuraavien henkilöiden sukunimi: * Lee Krasner (1908–1984), yhdysvaltalainen taidemaalari, abstrakti ekspressionisti * Louis Krasner (1903–1995), ukrainalais-yhdysvaltalainen viulisti * Milton R. Krasner (1901–1988), yhdysvaltalainen elokuvaaja
Jelizaveta Suvorova

Jelizaveta Mihailovna Suvorova (; s. 21. huhtikuuta 1975 Moskova) on venäläinen entinen nykyaikainen viisiottelija. Hän edusti seuratasolla Dynamo Moskovaa. Suvorova voitti MM-kisoissa yhteensä kahdeksan ja EM-kilpailuissa neljä mitalia. Suvorova osallistui olympialaisiin kerran, Sydneyssä 2000. Tuolloin hän sijoittui henkilökohtaisessa kilpailussa seitsemänneksi. == Lähteet == Luokka:Venäläiset nykyaikaiset viisiottelijat Luokka:Vuonna 1975 syntyneet Luokka:Elävät henkilöt
Kepola

Kepola on kylä Säkylässä, Satakunnan maakunnassa. Kylä on entisen Köyliön kunnan kuntakeskus. Vuoden 2022 lopussa Kepola-Pajulan taajaman, missä Kepola sijaitsee, väkiluku oli 680. Kylä sijaitsee Köyliönjärven länsipuolella, ja se on tunnettu tarinasta, jossa Lalli surmaa piispa Henrikin kirveellä Köyliönjärven jäällä. Kepolan keskustassa onkin Lallin patsas. ==Kulttuuri== Köyliönjärven ympäristö on yksi ympäristöministeriön määrittelemistä Suomen 27:stä kansallismaisemasta. Historiansa takia sillä on kansallismaisemien keskuudessa poikkeuksellinen asema. Köyliönjärven Kirkkosaaressa on vuonna 1752 rakennettu ja 1889 uusittu puurakenteinen Köyliön kirkko. Kepolan keskustassa on köyliöläisen taidemaalari Into Linturin taiteilijakoti Villa Linturi, joka toimii nykyään kesäkahvilana, infopisteenä ja kokousten pitopaikkana. Kepolassa oli Suomen pisin koivukuja, mutta vuonna 2009 osa puista kaadettiin niiden huonon kunnon vuoksi. Uudet puut on jo istutettu niiden tilalle. Kepolassa on esikoulu ja alakoulu, jossa annetaan opetusta vuosiluokille 1–6. ==Tapahtumat== Vuosittaisia tapahtumia Kepolassa ovat mm. Kepolan markkinat, joulumyyjäiset sekä uudenvuoden vastaanottojuhla. Lisäksi koululaiset lakittavat Lallin patsaan vappuisin. ==Lähteet== * koylio.fi * koylio.com === Viitteet === Luokka:Köyliön kylät Luokka:Säkylän taajamat Luokka:Suomen entiset kuntakeskukset
Henrik Hassel

Henrik Hassel (12. marraskuuta 1700 Jomala – 18. elokuuta 1776 Turku) oli ahvenanmaalainen kaunopuheisuuden professori, kanslianeuvos ja lintutieteilijä. == Elämäkerta == Henrik Hasselin isä, myös Henrik Hassel, toimi Jomalan kappalaisena ja Karjaan kirkkoherrana. Isoviha ajoi papin perheineen pakosalle Ruotsin Strängnäsiin 1714. Henrik pantiin Strängnäsin lukioon, josta hän 1718 lähti opiskelemaan Uppsalan yliopistoon, ja opiskeli siellä kahdeksan vuotta. 1726 maisteri Hassel muutti Turkuun ja aloitti opinnot Turun Akatemiassa. 1728 hänelle myönnettiin sielläkin maisterin arvo. Hänet nimitettiin akatemian kaunopuheisuuden professoriksi samana vuonna. Uransa aikana Hassel toimi viidesti akatemian rehtorina. Kanslianeuvos hänestä tehtiin 1773. Hän vetäytyi tehtävistään 1775. Hänet on haudattu Turun tuomiokirkkoon 20. elokuuta 1776.Suomen Sukututkimusseuran Turun ruotsalaisen seurakunnan haudattujen luettelo Hassel oli kahdesti avioliitossa: ensin Catharina Merumanin kanssa, jonka isä oli pankinjohtaja, ja toistamiseen vuonna 1762 Christina Margareta Palénin kanssa, joka oli professori Steenmanin leski. Hassel omisti lukuisia kartanoita ja maatiloja Kaarinassa ja Piikkiössä. Vuonna 1741 Hassel ohjasi Gregorius Halleniuksen opinnäytteen Mynämäen pitäjästä, joka on yksi varhaisimmista pitäjänkuvauksista. Siihen sisältyy luettelo Mynämäessä tavatuista lintulajeista (Dissertatio gradualis Wirmoensis in Finlandia territorii memorabilis). == Lähteet == * Lehikoinen, Esa ym.: Suomen lintutieteen synty – Turun Akatemian aika. Faros 2009 ISBN 978-952-5710-04-5 ===Viitteet=== Luokka:Turun akatemian professorit Luokka:Turun akatemian rehtorit Luokka:Suomalaiset ornitologit Luokka:Vuonna 1700 syntyneet Luokka:Vuonna 1776 kuolleet Luokka:Suomalaiset professorit
Bahar Doğan

Bahar Doğan (s. 2. syyskuuta 1974 Kocaeli) on turkkilainen kestävyysjuoksija. Hän edustaa seuratasolla Üsküdar BSK:ta. Doğan sijoittui maratonilla viidenneksikymmenenneksi Pekingin olympialaisissa 2008 ja oli samalla matkalla neljäskymmenes vuoden 2007 MM-kisoissa. Daegun MM-kisoissa 2011 hän oli 36:s. == Ennätykset == Lähde: IAAF * Maraton: 2.34.53 (2011) * 10 000 m: 33.19,71 (2011) * Puolimaraton: 1.10.20 (2009) == Lähteet == Luokka:Turkkilaiset kestävyysjuoksijat Luokka:Vuonna 1974 syntyneet Luokka:Elävät henkilöt
Paini kesäolympialaisissa 1952 – vapaapainin 87 kg

Vapaapainin sarjaan 87 kg osallistui 13 painijaa, jokaisen edustaessa eri maata. Kilpailut käytiin 20.-23. heinäkuuta. ==1.kierros== Voittaja – Hävinnyt tulos Viking Palm – Kevin Coote 3-0 Henry Wittenberg – Rodolfo Padrón selkävoitto ajassa 1.28 Willy Lardon – Robert Steckle selkävoitto ajassa 0.32 Jacob Theron – Shirang Jadav 2-1 August Englas – Adil Atan 3-0 Max Leichter – Paavo Sepponen 3-0 Abbas Zandi – lepovuorossa ==2.kierros== Voittaja – Hävinnyt tulos Abbas Zandi – Kevin Coote 3-0 - Coote karsiutui. Viking Palm – Rodolfo Padrón selkävoitto ajassa 2.28 - Padrón karsiutui. Henry Wittenberg – Willy Lardon selkävoitto ajassa 0.53 Jacob Theron – Robert Steckle 3-0 - Steckle karsiutui. August Englas – Shirang Jadav selkävoitto ajassa 0.58 - Jadav karsiutui. Adil Atan – Max Leichter selkävoitto ajassa 0.42 Paavo Sepponen – lepovuorossa Sveitsin Lardon keskeytti kilpailun 2.kierroksen jälkeen. ==3.kierros== Voittaja – Hävinnyt tulos Abbas Zandi – Paavo Sepponen 3-0 - Sepponen karsiutui. Viking Palm – Henry Wittenberg 3-0 Adil Atan – Jacob Theron selkävoitto ajassa 11.55 - Theron karsiutui. August Englas – Max Leichter selkävoitto ajassa 3.47 - Leichter karsiutui. ==4.kierros== Voittaja – Hävinnyt tulos Viking Palm – Abbas Zandi 2-1 - Zandi karsiutui. Henry Wittenberg – August Englas 3-0 Adil Atan – lepovuorossa ==5.kierros== Voittaja – Hävinnyt tulos Henry Wittenberg – Adil Atan selkävoitto ajassa 9.14 Viking Palm – August Englas 2-1 - Englas karsiutui. ==Mitaliottelut== Voittaja – Hävinnyt tulos Viking Palm – Adil Atan 2-1 ==Lopullinen järjestys== Sija Painija Pisteet kierroksittain Pisteet kierroksittain Pisteet kierroksittain Pisteet kierroksittain Pisteet kierroksittain Finaalit Finaalit 1 Viking Palm -1 0 -1 -1 -1 (-1) -1 2 Henry Wittenberg 0 0 -3 -1 0 (-3) (0) 3 Adil Atan -3 0 0 0 -3 (-3) -3 4 August Englas -1 0 0 -3 -3 5 Abbas Zandi 0 -1 -1 -3 6 Jacob Theron -1 -1 -3 7 Paavo Sepponen -3 0 -3 8 Max Leichter -1 -3 -3 9 Willy Lardon 0 -3 X 10 Shirang Jadav -3 -3 10 Kevin Coote -3 -3 10 Rodolfo Padrón -3 -3 10 Robert Steckle -3 -3 ==Lähteet== * http://www.olympic.neostrada.pl/ols/1952HELnr5.pdf * http://www.sports- reference.com/olympics/summer/1952/WRE/mens-light-heavyweight-freestyle.html Luokka:Paini kesäolympialaisissa 1952
Edward Daniel Clarke

Edward Daniel Clarke (5. kesäkuuta 1769 Willingdon, Sussex – 9. maaliskuuta 1822 Lontoo) oli englantilainen kivennäistieteilijä ja tutkimusmatkailija. Clarke kävi alkeiskoulunsa Tonbridgessä. Vuonna 1786 hän pääsi opiskelemaan Jesus Collegeen Cambridgen yliopistoon, josta hän valmistui 1790, ja ryhtyi Henry Tuftonin kotiopettajaksi. Vuonna 1792 hän lähti lordi Berwickin seuralaisena matkalle Eurooppaan. He kävivät Saksassa, Sveitsissä ja Italiassa, missä Clarke asettui Napoliin lähes kahdeksi vuodeksi. Palattuaan Englantiin kesällä 1794 hän toimi kotiopettajana useissa perheissä. Vuonna 1799 Clarke lähti pitkälle matkalle yhdessä entisen oppilaansa herra Crippsin kanssa. He kulkivat halki Norjan ja Ruotsin ja kävivät aina Enontekiöllä saakka. Täällä Clarke vieraili Enontekiön kirkkoherran Erik Grapen luona. Vain päivää myöhemmin pappilassa vieraili myös toinen kaukomatkaaja, Giuseppe Acerbi, joka ei ehtinyt tavata Clarkea,Lehikoinen, Esa ym.: Suomen lintutieteen synty – Turun Akatemian aika. Faros, Turku 2009 ISBN 978-952-5710-04-5 jonka matka jatkui Suomen halki Pietariin, ja sieltä edelleen Krimin niemimaalle, Konstantinopoliin, Rodokselle, Egyptiin ja Palestiinaan. Täältä he suuntasivat Kreikkaan, josta he Konstantinopolin kautta palasivat Euroopan halki Englantiin 1803. Clarke sai opettajan viran Cambridgessä ja 1808 hänet nimitettiin yliopiston mineralogian professoriksi. Hän harrasti myös kemiaa. Vuonna 1817 hänet valittiin yliopiston kirjastonhoitajaksi. Hän oli yksi Cambridge Philosophical Societyn perustajista 1819. == Teoksia == * Testimony of Authors respecting the Colossal Statue of Ceres in the Public Library, Cambridge (1801–1803) * The Tomb of Alexander, a Dissertation on the Sarcophagus brought from Alexandria, and now in the British Museum, (1805) * A Methodical Distribution of the Mineral Kingdom, (Lewes, 1807) * A Description of the Greek Marbles brought from the Shores of the Euxine, Archipelago and Mediterranean, and deposited in the University Library, Cambridge (1809) * Travels in various Countries of Europe, Asia and Africa, (1810–1819). * Matka Suomen halki Pietariin 1799 : Edward Daniel Clarken matka Suomessa talvella 1799–1800; suomentanut sekä johdannolla ja selityksin varustanut Jorma Ojala. WSOY 1990 * Matka Lapin perukoille 1799 : Edward Daniel Clarken matka Hampurin, Kööpenhaminan ja Tukholman kautta Tornioon ja Enontekiölle kesällä 1799 ; suomentanut sekä johdannolla ja selityksin varustanut Jorma Ojala. Ideanova, Lahti 1997 == Lähteet == == Aiheesta muualla == * Merkillinen Pyppon (Piipponen) ja muuta ennen tuntematonta 100 vuoden takaa, Suomen Kuvalehti, 09.02.1935, nro 6, s. 8, Kansalliskirjaston digitaaliset aineistot Luokka:Brittiläiset mineralogit Luokka:Brittiläiset tutkimusmatkailijat Luokka:Lapinkuvauksien kirjoittajat Luokka:Vuonna 1769 syntyneet Luokka:Vuonna 1822 kuolleet
Ristola

Ristola on kylä Säkylässä, Satakunnassa entisen Köyliön kunnan alueella. Se koostuu viidestä pienestä maalaiskyläalueesta: Ehtamosta, Vinnarista, Peräkalliosta, Lähteenkylästä ja Järvenpäästä. Ristolassa toimii Köyliön suurin työnantaja, FB-ketjutekniikka. Kylän yleiskuvaa hallitsevat laajat pellot, Köyliönjärvi ja Köyliönjoki. == Yleistä == Ristolan Tuhkanummella sijaitsee Tuhatvuotinen kalmisto, esihistoriallinen polttokalmisto. Ensimmäiset löydöt tehtiin jo 1870-luvulla, ja myöhemmin arkeologisia tutkimuksia on suoritettu vuosina 1898 ja 1905. Kalmistosta löydettiin mataliin kuoppiin kätkettyjen, roviolla poltettujen, juhlapukuihin puettujen vainajien jäännöksiä. Vuonna 1901 metsänvartija Herman Väisänen pystytti paikalle muistokiven, jossa lukee: "Tuhatvuotinen kalmisto." Köyliönjärvellä sijaitseva Kirkkokari on tärkeä katolinen pyhiinvaelluskohde. Kesäkuussa 18. päivää lähinnä olevana sunnuntaina siellä järjestetään katolinen muistomessu. Kirkkokarilla sijaitsi myös Köyliön ensimmäinen kirkko, joka oli käytössä vielä 1420-luvulla. Saarella on vuonna 1955 pystytetty muistokivi, joka kertoo kristinuskon Suomeen tulosta. Köyliönjärven rannalla sijaitsee Pispannokan virkistysalue, jossa ovat lintutorni, laavu ja vene kaikkien vapaassa käytössä. Alueella on ollut Lallin Lammas Oy:n lampaita maisemanhoitotyössä, mutta laidunnus on nykyään vaarassa petojen vuoksi. Ilmiinjärven rannalla on kesäaikaan kovassa käytössä oleva uimapaikka, jota kyläläiset pitävät siistinä. Ristolassa on aktiivinen kyläyhdistys, joka mm. varaa metsästyseuran majan ja saunan kyläläisille pari kertaa vuodessa. ==Lähteet== *Koylio.fi *Koylio.com *Museoviraston kotisivut Luokka:Köyliön kylät
Raumanmeren peruskoulu

Raumanmeren peruskoulu on Raumalla Pyynpäässä sijaitseva yläkoulu, jossa on luokat 7–9. Vuonna 2020 koulussa oli noin 480 oppilasta. Koulun rehtori on Jarmo Lehtonen. Raumanmeren peruskoulun yhteydessä toimii Naulan koulu, jossa järjestetään erityisopetusta. Koulu muutti arkkitehti Heikki Taskisen suunnittelemaan Pyynpäänkadun rakennukseen elokuussa 1989. Sitä ennen koulu toimi samalla nimellä Karjalankatu 16:ssa. Tammikuussa 1989 koulun silloisissa tiloissa tapahtui koulusurma, jossa kuoli kaksi oppilasta. Tapaus oli Suomen ensimmäinen kouluammunta. == Lähteet == == Aiheesta muualla == *Raumanmeren peruskoulun kotisivut Luokka:Rauman peruskoulut
Breaking the Girl

Breaking the Girl on Red Hot Chili Peppersin single, joka julkaistiin heidän viidenneltä studioalbumilta Blood Sugar Sex Magik vuonna 1992. Kappale oli albumin neljäs single viidestä. Kappale on balladi, joka kertoo bändin laulaja Anthony Kiedisin vaikeasta suhteesta hänen entiseen tyttöystävään. Bändin kitaristi John Frusciante soittaa kappaleen akustistisella kitaralla. Kappaleesta tehtiin musiikkivideo vuonna 1992. Kappaleen b-puoli on "Fela's Cock". ==Musiikkivideo== Kappaleen musiikkivideo tehtiin vuonna 1992, jolloin Frusciante ei enää ollut mukana. Videolla ja muutenkin bändissä hänet korvasi Arik Marshall. Videon ohjasi Stéphane Sednaoui, joka ohjasi myös kappaleen Give It Away videon. ==Julkaisu== Kappale jatkoi Red Hot Chili Peppersin menestystä albumilla Blood Sugar Sex Magik. Kappale ei menestynyt listoilla yhtä hyvin kuin menestyskappaleet Give It Away ja Under the Bridge. Kappale oli 12. Uudessa-Seelannissa, Recording Industry Association of New Zealand- listalla (jolla Suck My Kiss oli kolmas). Muita listoja, jolla single oli kahdenkymmenen parhaan joukossa olivat: Hot Mainstream Rock Tracks- (15.), Alternative Songs- (19.) ja Irish Singles Chart-lista (19.). ===Listasijoituksia=== Lista Korkein sijoitus Listaviikot Alternative Songshttp://www.billboard.com/#/song/red-hot-chili-peppers/breaking-the- girl/1757181 19 9 Hot Mainstream Rock Trackshttp://www.allmusic.com/artist/red-hot-chili-peppers-p5241/charts- awards/billboard-singles 15 ? Britannian singlelistahttp://www.chartstats.com/songinfo.php?id=20082 41 3 Canadian Hot 100Sijoitus Kanadassa 45 10 Irlannin singlelistahttp://www.irishcharts.ie/search/placement 19 3 Australian singlelistahttp://australian- charts.com/search.asp?search=Red+Hot+Chili+Peppers&cat;=s 30 11 Uuden- Seelannin singlelistahttp://charts.org.nz/search.asp?search=Red+Hot+Chili+Peppers&cat;=s 12 18 Alankomaiden singlelistahttp://dutchcharts.nl/showitem.asp?interpret=Red+Hot+Chili+Peppers&titel;=Breaking+The+Girl&cat;=s 48 7 ==Lähteet== Luokka:Red Hot Chili Peppersin kappaleet Luokka:Vuoden 1991 kappaleet
Voitoinen

Voitoinen () on kylä Säkylässä, Satakunnassa entisen Köyliön kunnan alueella. Se käsittää noin 85 kotitaloutta ja on Säkylän pohjoisin kylä. Sen rajanaapureita ovat entisen Köyliön, nykyisen Säkylän Tuiskulan kylä, entisen Kiukaisten kunnan alue, Eura ja Kokemäki. Vuoden 2022 lopussa kylän postinumeroalueen (27740 Voitoinen) väkiluku oli 153. == Yleistä == Voitoisten toimintakeskus on vanha kyläkoulu, jossa yhdistykset, kuten Voitoisten kyläyhdistys, kokoontuvat ja järjestävät toimintaa. Koulun pihalla on talvisaikaan käytössä oleva jääkiekkokaukalo, jota hoitaa vapaaehtoinen voitoislainen. Voitoisissa ei ole enää palveluita, ja siksi kyläläiset pitävät kyläkoulun säilymistä tärkeänä. Kyläyhdistys järjestää yhdessä Pienviljelijäyhdistyksen kanssa voitoislaisille sekä Pienviljelijäyhdistyksen jäsenille joka joulu yhteisen joulujuhlan. Joulujuhlan yhteydessä järjestetään myös yhdessä Köyliön seurakunnan kanssa Kauneimmat joululaulut -tilaisuus. Lisäksi kyläyhdistys järjestää vuosittain jo perinteisen Elomarkkinat- tapahtuman noin elokuun puolivälin sunnuntaina. Tilaisuudessa lähialueen tuottajat myyvät sadonkorjuutuotteitaan ja paikalla on myös kirpputori sekä erilaista ohjelmaa. == Maatalous == Voitoisten pellot soveltuvat erinomaisesti avomaavihannesten viljelyyn. Pelloilla viljellään myös sokerijuurikasta, perunaa, viljaa ja maissia. Voitoisissa toimii kotieläintiloja, joilla kasvatetaan muun muassa broilereita, sikoja ja hevosia, ja Voitoisista löytyy myös iso lypsykarjatila. Kylässä on muutakin kuin maatalouteen liittyvää vilkasta yritystoimintaa. == Lähteet == == Aiheesta muualla == * Köyliön kylät kunnan www-sivuilla * Kyläyhdistys Köyliön Yrittäjien sivulla * Voitoisten Kyläyhdistys Facebookissa * Kalmeenoja, Aimo (toim.): Torpasta Voitoisten kyläksi. Voitoisten kyläyhdistys, 1999. Luokka:Köyliön kylät
Venäläinen tikka

Venäläinen tikka eli Duga () oli Neuvostoliiton tutkajärjestelmä, jonka oli tarkoitus antaa varhaisvaroitus mannertenvälisestä ohjusiskusta. Tutkasta tuli kuuluisa nimellä ”Tikka” ( tai Russian Woodpecker) sen eri puolilla Eurooppaa aiheuttaman voimakkaan nakuttavan radiohäiriön vuoksi. Duga-järjestelmää rakennettiin ensin kaksi prototyyppiä, joista käytettiin pelkästään nimeä Duga (ilman numeroa, koodinimi 5H77) Ukrainan Mykolajivissa. Prototyypin perusteella rakennettiin Duga-1 (5H32-West), joka sijaitsi Tšernobylin ydinvoimalan lähellä ja on nyt säteilyn vuoksi suljetulla alueella. Steel Yard OTH Tšernobylin alueella järjestetään jonkin verran ohjattuja turistikierroksia, joiden yhteydessä voi vierailla Duga-1-asemalla. Toinen, itäinen Duga-2-asema sijaitsi Amurin Komsomolskissa.The XXI Century Encyclopaedia, Russia's Arms and Technologies, Vol 5, Space Weapons, pg. 89 - 90. Populaarikulttuurissa mainitaan virheellisesti usein "Duga-3", mutta sellaista ei koskaan rakennettu johtuen Duga-asemien heikosta suorituskyvystä ja virheellisistä havainnoista. == Häiriöt == Häiritsevä signaali oli maailmanlaajuinen ja häiritsi HF-radiotaajuusaluetta vuosina 1976–1989. Signaalilla ei ollut mitään tiettyä vakiotaajuutta vaan taajuus vaihteli satunnaisesti. Signaali kuulosti lyhytaaltoradion kautta kuultuna kymmenen hertsin taajuiselta tikan rummutukselta. Signaalin uskottiin olevan neuvostoliittolaisen OTH-tutkajärjestelmän signaali – tämä teoria varmistui vasta Neuvostoliiton kaatumisen jälkeen. Signaali oli Neuvostoliiton mannertenvälisten ohjusten torjuntaan liittyvän Duga-järjestelmän tutkalähete. Venäläinen tikka aiheutti häiriötä muun muassa radioamatöörien ja lentokoneiden viestinnälle. Yhdysvaltain hallitus valitti asiasta Neuvostoliitolle, mutta Neuvostoliitto ei edes myöntänyt signaalin olevan heidän tuottamansa. Jotkut radioamatöörit suunnittelivat häätävänsä tutkan pois radioamatöörialueilta lähettämällä tutkaheijastuksia häiritseviä signaaleja. ; Ääninäyte häiriöstä == Lähteet == == Aiheesta muualla == * Luokka:Sotilaalliset tutkat Luokka:Mittalaitteet Luokka:Ilmavalvonta Luokka:Kylmä sota Luokka:Radioamatööritoiminta Luokka:DX-kuuntelu Luokka:Venäjän ja Neuvostoliiton sotilastutkat
Hjalmar Lindqvist

Hjalmar Lindqvist (7. elokuuta 1887 Korpilahti – 5. joulukuuta 1966 Haukipudas) oli suomalainen poliitikko ja kansanedustaja. Lindqvist oli sosialidemokraatti ja vaikutti merkittävästi Haukiputaan historiaan. Hän toimi kansanedustajana 21. lokakuuta 1930 – 31. elokuuta 1933 ja uudelleen 1. syyskuuta 1937 – 5. huhtikuuta 1945. Tasavallan presidentin valitsijamiehenä Lindqvist toimi vuosina 1937, 1940 ja 1943. Lisäksi hän toimi Haukiputaan kunnanvaltuuston puheenjohtajana. Lindqvist asui Martinniemessä ja toimi Lastausrenkaan toiminnassa mukana. Martinniemen sosialidemokraattinen työväenyhdistys perustettiin hänen torpassaan 16.8.1930. == Lähteet == *Pentti Utriainen: Kotikyläni Martinnemi -elämää piipun juurella. ISBN 978-952-92-5353-3 Tornion Kirjapaino 2010 Julkaisija Pentti Utriainen ===Viitteet=== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Haukiputaan kunnanvaltuutetut Luokka:Oulun läänin pohjoinen vaalipiiri Luokka:Oulun vaalipiiri Luokka:Vuonna 1887 syntyneet Luokka:Vuonna 1966 kuolleet